title: 2013/404/EU: Provedbena odluka Komisije оd 25. srpnja 2013. kojom se Njemačkoj odobrava zabrana stavljanja na tržište na svojem državnom području određenih sorata konoplje navedenih u zajedničkom katalogu sorata poljoprivrednih biljnih vrsta u skladu s Direktivom Vijeća 2002/53/EZ (priopćeno pod brojem dokumenta C(2013) 4702)

text:
               27.7.2013

               HR

               Službeni list Europske unije

               L 202/29

         PROVEDBENA ODLUKA KOMISIJE
   оd 25. srpnja 2013.
   kojom se Njemačkoj odobrava zabrana stavljanja na tržište na svojem državnom području određenih sorata konoplje navedenih u zajedničkom katalogu sorata poljoprivrednih biljnih vrsta u skladu s Direktivom Vijeća 2002/53/EZ
   (priopćeno pod brojem dokumenta C(2013) 4702)
   (Vjerodostojan je samo tekst na njemačkom jeziku)
   (2013/404/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 18.,
   budući da:

               (1)

               Komisija je, u skladu s Direktivom 2002/53/EZ, u seriji C Službenog lista Europske unije u zajedničkom katalogu sorata poljoprivrednih biljnih vrsta objavila određene sorte konoplje.

               (2)

               Člankom 39. Uredbe Vijeća (EZ) br. 73/2009 (2) osigurava se da se, kako bi se spriječila dodjela potpora za nezakonit usjev, površine koje se koriste za proizvodnju konoplje smatraju prihvatljivima samo ako sadržaj tetrahidrokanabiola u korištenim sortama ne prelazi 0,2 %.

               (3)

               Člankom 40. stavkom 3. Uredbe Komisije (EZ) br. 1122/2009 (3) utvrđuje se da, ako i druge godine prosječna vrijednost svih uzoraka dotične sorte konoplje prelazi sadržaj tetrahidrokanabiola u skladu s Uredbom (EZ) br. 73/2009, država članica zatražit će dopuštenje za zabranu stavljanja na tržište takve sorte u skladu s Direktivom 2002/53/EZ.

               (4)

               Komisija je 15. studenoga 2012. zaprimila zahtjev Njemačke za dopuštenje za zabranu stavljanja sorata konoplje Bialobrzeskie i Carmagnola na tržište jer je drugu godinu zaredom sadržaj tetrahidrokanabiola u tim sortama prešao dopušteni sadržaj od 0,2 %.

               (5)

               Temeljem toga, zahtjev Njemačke trebalo bi odobriti.

               (6)

               Kako bi se Komisiji omogućilo obavješćivanje ostalih država članica i ažuriranje zajedničkog kataloga sorata poljoprivrednih biljnih vrsta, od Njemačke bi trebalo zahtijevati da obavijesti Komisiju kad počne primjenjivati dopuštenje dano ovom Odlukom.

               (7)

               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   Njemačkoj se odobrava zabrana stavljanja na tržište, na bilo kojem dijelu njenog državnog područja, sorata konoplje Bialobrzeskie i Carmagnola.
   Članak 2.
   Njemačka će Komisiju obavijestiti o datumu početka primjene dopuštenja iz članka 1.
   Članak 3.
   Ova je Odluka upućena Saveznoj Republici Njemačkoj.

      Sastavljeno u Bruxellesu 25. srpnja 2013.

            Za Komisiju

         Tonio BORG

            Član Komisije

      (1)  SL L 193, 20.7.2002., str. 1.

      (2)  Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike (SL L 30, 31.1.2009., str. 16.).

      (3)  Uredba Komisije (EZ) br. 1122/2009 od 30. studenoga 2009. o utvrđivanju detaljnih pravila za provedbu Uredbe Vijeća (EZ) br. 73/2009 (SL L 316, 2.12.2009., str. 65.).


title: Provedbena odluka Vijeća 2011/79/ZVSP od 4. veljače 2011. o provedbi Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu

text:
               18/Sv. 014

               HR

               Službeni list Europske unije

               3

         32011D0079

               L 031/40

               SLUŽBENI LIST EUROPSKE UNIJE

               04.02.2011.

      PROVEDBENA ODLUKA VIJEĆA 2011/79/ZVSP
   od 4. veljače 2011.
   o provedbi Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu
   VIJEĆE EUROPSKE UNIJE,
   uzimajući u obzir Odluku Vijeća 2011/72/ZVSP od 31. siječnja 2011. o mjerama ograničavanja protiv određenih osoba i subjekata s obzirom na stanje u Tunisu (1), a posebno njezin članak 2. stavak 1., u vezi s člankom 31. stavkom 2. Ugovora o Europskoj uniji,
   budući da:

               (1)

               Vijeće je 31. siječnja 2011. donijelo Odluku 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu.

               (2)

               Popis osoba koje podliježu mjerama ograničavanja navedenim u Prilogu ovoj Odluci treba izmijeniti, a informacije o određenim osobama s popisa treba ažurirati,

         DONIJELO JE OVU ODLUKU:
   Članak 1.
   Prilog Odluci 2011/72/ZVSP zamjenjuje se tekstom određenim u Prilogu ovoj Odluci.
   Članak 2.
   Ova Odluka stupa na snagu na datum donošenja.

      Sastavljeno u Bruxellesu 4. veljače 2011.

            Za Vijeće

            Predsjednik

            MARTONYI J.

      (1)  SL L 28, 2.2.2011., str. 62.
   PRILOG

         „PRILOG

            POPIS OSOBA I SUBJEKATA IZ ČLANKA 1.

                     Ime

                     Identifikacijski podaci

                     Razlozi

                     1.

                     Zine El Abidine Ben Haj Hamda Ben Haj Hassen BEN ALI

                     Bivši predsjednik Tunisa, rođen u Hamman-Sousseu 3. rujna 1936., sin Selme HASSEN, oženjen Leilom TRABELSI, br. nacionalne osobne iskaznice (NOI) 00354671.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     2.

                     Leila Bent Mohamed Ben Rhouma TRABELSI

                     Tunižanka, rođena u Tunisu 24. listopada 1956., kći Saide DHERIF, udana za Zinea El Abidinea BENA ALIJA, NOI br. 00683530.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     3.

                     Moncef Ben Mohamed Ben Rhouma TRABELSI

                     Tunižanin, rođen u Tunisu 4. ožujka 1944., sin Saide DHERIF, oženjen Yaminom SOUIEI, glavni direktor, s boravištem u 11 rue de France – Radès Ben Arous, NOI br. 05000799.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     4.

                     Mohamed Ben Moncef Ben Mohamed TRABELSI

                     Tunižanin, rođen u Sabhi – Libija 7. siječnja 1980., sin Yamine SOUIEI, glavni direktor, oženjen Inès LEJRI, s boravištem u Résidence de l’Étoile du Nord – suite B – 7th floor – apt. No 25 – Centre urbain du nord – Cité El Khadra – Tunis, NOI br. 04524472.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     5.

                     Fahd Mohamed Sakher Ben Moncef Ben Mohamed Hfaiez MATERI

                     Tunižanin, rođen u Tunisu 2. prosinca 1981., sin Naïme BOUTIBA, oženjen Nesrinom BEN ALI, NOI br. 04682068.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     6.

                     Nesrine Bent Zine El Abidine Ben Haj Hamda BEN ALI

                     Tunižanka, rođena u Tunisu 16. siječnja 1987., kći Leïle TRABELSI, udana za Fahda Mohamada Sakhera MATERIJA, NOI br. 00299177.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     7.

                     Halima Bent Zine El Abidine Ben Haj Hamda BEN ALI

                     Tunižanka, rođena u Tunisu 17. srpnja 1992., kći Leïle TRABELSI, s boravištem u Predsjedničkoj palači, NOI br. 09006300.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     8.

                     Belhassen Ben Mohamed Ben Rhouma TRABELSI

                     Tunižanin, rođen u Tunisu 5. studenoga 1962., sin Saide DHERIF, glavni direktor, s prebivalištem u 32 rue Hédi Karray – El Menzah – Tunis, NOI br. 00777029.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     9.

                     Mohamed Naceur Ben Mohamed Ben Rhouma TRABELSI

                     Tunižanin, rođen u Tunisu 24. lipnja 1948., sin Saide DHERIF, oženjen Nadijom MAKNI, vršitelj dužnosti upravitelja poljoprivrednog poduzeća, s boravištem u 20 rue El Achfat – Carthage – Tunis, NOI br. 00104253.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     10.

                     Jalila Bent Mohamed Ben Rhouma TRABELSI

                     Tunižanka, rođena u Radèsu 19. veljače 1953., kći Saide DHERIF, udana za Mohameda MAHJOUBA, glavna direktorica, s boravištem u 12 rue d’Aristote – Carthage Salammbô, NOI br. 00403106.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     11.

                     Mohamed Imed Ben Mohamed Naceur Ben Mohamed TRABELSI

                     Tunižanin, rođen u Tunisu 26. kolovoza 1974., sin Najie JERIDI, poslovni čovjek, s prebivalištem u 124 avenue Habib Bourguiba –Carthage presidence, NOI br. 05417770.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     12.

                     Mohamed Adel Ben Mohamed Ben Rehouma TRABELSI

                     Tunižanin, rođen u Tunisu 26. travnja 1950., sin Saide DHERIF, oženjen Souadom BEN JEMIA, glavni direktor, s boravištem u 3 rue de la Columbe – Gammarth Supérior, NOI br. 00178522.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     13.

                     Mohamed Mourad Ben Mohamed Ben Rehouma TRABELSI

                     Tunižanin, rođen u Tunisu 25. rujna 1955., sin Saide DHERIF, oženjen Helom BELHAJ, glavni direktor, s boravištem u 20 rue Ibn Chabat – Salammbô – Carthage – Tunis, NOI br. 05150331.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     14.

                     Samira Bent Mohamed Ben Rhouma TRABELSI

                     Tunižanka, rođena 27. prosinca 1958., kći Saide DHERIF, udana za Mohameda Montassara MEHERZIJA, direktorica prodaje, s boravištem u 4 rue Taoufik El Hakim – La Marsa, NOI br. 00166569.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     15.

                     Mohamed Montassar Ben Kbaier Ben Mohamed MEHERZI

                     Tunižanin, rođen u La Marsi 5. svibnja 1959., sin Fatme SFAR, oženjen Samirom TRABELSI, glavni direktor, s boravištem u 4 rue Taoufik El Hakim-La Marsa, NOI br. 00046988.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     16.

                     Nefissa Bent Mohamed Ben Rhouma TRABELSI

                     Tunižanka, rođena 1. veljače 1960., kći Saide DHERIF, udana za Habiba ZAKIRA, s boravištem u 4 rue de la Mouette – Gammarth Supérieur, NOI br. 00235016.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     17.

                     Habib Ben Kaddour Ben Mustapha BEN ZAKIR

                     Tunižanin, rođen 5. ožujka 1957., sin Saide BEN ABDALLAH, oženjen Nefissom TRABELSI, trgovac nekretninama, s boravištem u 4 rue Ennawras – Gammarth Supérieur, NOI br. 00547946.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     18.

                     Moez Ben Moncef Ben Mohamed TRABELSI

                     Tunižanin, rođen u Tunisu 3. srpnja 1973., sin Yamine SOUIEI, glavni direktor, trgovac nekretninama, s boravištem u stambenoj zgradi Amine El Bouhaira-rue du Lac Turkana-Les Berges du Lac – Tunis, NOI br. 05411511.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     19.

                     Lilia Bent Noureddine Ben Ahmed NACEF

                     Tunižanka, rođena u Tunisu 25. lipnja 1975., kći Mounire TRABELSI (sestra Leile TRABELSI), glavna direktorica, udana za Mourada MEHODOUIJA, s boravištem u 41 rue Garibaldi – Tunis, NOI br. 05417907.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     20.

                     Mourad Ben Hédi Ben Ali MEHDOUI

                     Tunižanin, rođen u Tunisu 3. svibnja 1962., sin de Neile BARTAJI, oženjen Lilijom NACEF, glavni direktor, s boravištem u 41 rue Garibaldi – Tunis, NOI br. 05189459.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     21.

                     Houssem Ben Mohamed Naceur Ben Mohamed TRABELSI

                     Tunižanin, rođen 18. rujna 1976., sin Najie JERIDI, glavni direktor, s boravištem u stambenom objektu Erriadh. 2 – Gammarth – Tunis, NOI br. 05412560.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     22.

                     Bouthaina Bent Moncef Ben Mohamed TRABELSI

                     Tunižanka, rođena 4. prosinca 1971., kći Yamine SOUIEI, glavna direktorica, s boravištem u 2 rue El Farrouj – La Marsa, NOI br. 05418095.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     23.

                     Nabil Ben Abderrazek Ben Mohamed TRABELSI

                     Tunižanin, rođen 20. prosinca 1965., sin Radhije MATHOUTHI, oženjen Lindom CHERNI, djelatnik u uredu Tunisaira, s boravištem u 12 rue Taieb Mhiri-Le Kram – Tunis, NOI br. 00300638.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     24.

                     Mehdi Ben Ridha Ben Mohamed BEN GAIED

                     Tunižanin, rođen 29. siječnja 1988., sin de Kaouther Feriel HAMZA, glavni direktor trgovačkog društva Stafiem – Peugeot, s boravištem u 4 rue Mohamed Makhlouf – El Manar.2 – Tunis.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     25.

                     Mohamed Slim Ben Mohamed Hassen Ben Salah CHIBOUB

                     Tunižanin, rođen 13. siječnja 1959., sin Leïle CHAIBI, oženjen Dorsaf BEN ALI, glavni direktor, s boravištem u rue du Jardin – Sidi Bousaid – Tunis, NOI br. 00400688.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     26.

                     Dorsaf Bent Zine El Abidine Ben Haj Hamda BEN ALI

                     Tunižanka, rođena u Le Bardou 5. srpnja 1965., kći Naïme EL KEFI, udana za Mohameda Slima CHIBOUBA, s boravištem u 5 rue El Montazah – Sidi Bousaid – Tunis, NOI br. 00589759.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     27.

                     Sirine Bent Zine El Abidine Ben Haj Hamda BEN ALI

                     Tunižanka, rođena u Le Bardou 21. kolovoza 1971., kći Naïme EL KEFI, udana za Mohameda Marouenea MABROUKA, savjetnica pri Ministarstvu vanjskih poslova, NOI br. 05409131.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     28.

                     Mohamed Marouen Ben Ali Ben Mohamed MABROUK

                     Tunižanin, rođen u Tunisu 11. ožujka 1972., sin Jaouide El BEJI, oženjen Sirinom BEN ALI, glavni direktor, s boravištem u 8 rue du Commandant Béjaoui – Carthage – Tunis, NOI br. 04766495.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     29.

                     Ghazoua Bent Zine El Abidine Ben Haj Hamda BEN ALI

                     Tunižanka, rođena u Le Bardou 8. ožujka 1963., kći Naïme EL KEFI, udana za Slima ZARROUKA, liječnica, s boravištem u 49 avenue Habib Bourguiba – Carthage, NOI br. 00589758.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     30.

                     Slim Ben Mohamed Salah Ben Ahmed ZARROUK

                     Tunižanin, rođen u Tunisu 13. kolovoza 1960., sin Maherzie GUEDIRA, oženjen Ghazouom BEN ALI, glavni direktor, s boravištem u 49 avenue Habib Bourguiba – Carthage, NOI br. 00642271.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     31.

                     Farid Ben Haj Hamda Ben Haj Hassen BEN ALI

                     Tunižanin, rođen u Hammam-Sousseu 22. studenoga 1949., sin Selme HASSEN, novinski fotograf u Njemačkoj, s boravištem u 11 rue Sidi el Gharbi – Hammam – Sousse, NOI br. 02951793.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     32.

                     Faouzi Ben Haj Hamda Ben Haj Hassen BEN ALI

                     Tunižanin, rođen u Hammam-Sousseu 13. ožujka 1947., oženjen Zohrom BEN AMMAR, glavni direktor, s boravištem u rue El Moez – Hammam – Sousse, NOI br. 02800443.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     33.

                     Hayet Bent Haj Hamda Ben Haj Hassen BEN ALI

                     Tunižanka, rođena u Hammam-Sousseu 16. svibnja 192., kći Selme HASSEN, udana za Fathija REFATA, predstavnica Tunisaira, s boravištem u 17 avenue de la République – Hammam-Sousse, NOI br. 02914657.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     34.

                     Najet Bent Haj Hamda Ben Raj Hassen BEN ALI

                     Tunižanka, rođena u Sousseu 18. rujna 1956., kći Selme HASSEN, udana za Sadoka Habiba MHIRIJA, direktorica trgovačkog društva, s boravištem u avenue de I’lmam Muslim-Khezama ouest-Sousse, NOI br. 02804872.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     35.

                     Slaheddine Ben Haj Hamda Ben Haj Hassen BEN ALI

                     Tunižanin, rođen 28. listopada 1938., sin Selme HASSEN, umirovljen, udovac Selme MANSOUR, s boravištem u 255 cité El Bassatine – Monastir, NOI br. 02810614.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     36.

                     Kaïs Ben Slaheddine Ben Haj Hamda BEN ALI

                     Tunižanin, rođen u Tunisu 21. listopada 1969., sin Selme MANSOUR, oženjen Monijom CHEDLI, glavni direktor, s boravištem u avenue Hédi Nouira – Monastir, NOI br. 04180053.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     37.

                     Hamda Ben Slaheddine Ben Haj Hamda BEN ALI

                     Tunižanin, rođen u Monastiru 29. travnja 1974., sin Selme MANSOUR, neoženjen, glavni direktor, s boravištem u 83 Cap Marina – Monastir, NOI br. 04186963.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     38.

                     Najmeddine Ben Slaheddine Ben Haj Hamda BEN ALI

                     Tunižanin, rođen u Monastiru 12. listopada 1972., sin Selme MANSOUR, neoženjen, trgovac koji se bavi izvozom i uvozom, s boravištem u avenue Mohamed Salah Sayadi – Skanes – Monastir, NOI br. 04192479.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     39.

                     Najet Bent Slaheddine Ben Haj Hamda BEN ALI

                     Tunižanka, rođena u Monastiru 8. ožujka 1980., kći Selme MANSOUR, udana za Zieda JAZIRIJA, tajnica trgovačkog društva, s boravištem u rue Abu Dhar El Ghafari – Khezama est – Sousse, NOI br. 06810509.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     40.

                     Douraied Ben Hamed Ben Taher BOUAOUINA

                     Tunižanin, rođen u Hammamu – Sousseu 8. listopada 1978., sin Hayete BEN ALI, direktor trgovačkog društva, s boravištem u 17 avenue de la République – Hammam-Sousse, NOI br. 05590835.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     41.

                     Akrem Ben Hamed Ben Taher BOUAOUINA

                     Tunižanin, rođen u Hammamu – Sousseu 9. kolovoza 1977., sin Hayete BEN ALI, glavni direktor, s boravištem u 17 avenue de la République – Hammam – Sousse, NOI br. 05590836.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     42.

                     Ghazoua Bent Hamed Ben Taher BOUAOUINA

                     Tunižanka, rođena u Monastiru 30. kolovoza 1982., kći Hayete BEN ALI, udana za Badreddinea BENNOURA, s boravištem u rue Ibn Maja – Khezama est – Sousse, NOI br. 08434380.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     43.

                     Imed Ben Habib Ben Bouali LTAIEF

                     Tunižanin, rođen u Sousseu 13. siječnja 1970., sin Naïme BEN ALI, voditelj odjela u Tunisairu, s boravištem u Résidence les Jardins, apt. 8C Block b – El Menzah 8 – l’Ariana, NOI br. 05514395.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     44.

                     Naoufel Ben Habib Ben Bouali LTAIEF

                     Tunižanin, rođen u Hammamu – Sousseu 22. listopada 1967., sin Naïme BEN ALI, posebni savjetnik u Ministarstvu prometa, s boravištem u 4 avenue Tahar SFAR – El Manar 2-Tunis, NOI br. 05504161.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     45.

                     Montassar Ben Habib Ben Bouali LTAIEF

                     Tunižanin, rođen u Sousseu 3. siječnja 1973., sin Naïme BEN ALI, oženjen Lamijom JEGHAM, glavni direktor, s boravištem u stambenom objektu 13 Ennakhil – Kantaoui – Hammam – Sousse, NOI br. 05539378.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     46.

                     Mehdi Ben Tijani Ben Haj Hamda Ben Haj Hassen BEN ALI

                     Tunižanin, rođen u Parizu 27. listopada 1966., sin Paulette HAZAT, direktor trgovačkog društva, s boravištem u Chouket El Arressa, Hammam-Sousse, NOI br. 05515496 (dvojno državljanstvo).

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     47.

                     Slim Ben Tijani Ben Haj Hamda BEN ALI

                     Tunižanin, rođen u Parizu 16. travnja 1971., sin Paulette HAZALT, oženjen Amel SAID, glavni direktor, s boravištem u Chouket El Arressa, Hammaam – Sousse, NOI br. 00297112.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.

                     48.

                     Sofiene Ben Habib Ben Haj Hamda BEN ALI

                     Tunižanin, rođen u Tunisu 28. kolovoza 1974., sin Leile DEROUICHE, direktor prodaje, s boravištem u 23 rue Ali Zlitni, El Manar 2-Tunis, NOI br. 04622472.

                     Osoba koja je predmet pravosudne istrage koju provode tuniska državna tijela zbog stjecanja nepokretne i pokretne imovine, otvaranja bankovnih računa i držanja financijskih sredstava u nekoliko zemalja u okviru operacija radi pranja novca.”


title: 2011/874/EU: Provedbena odluka Komisije od 15. prosinca 2011. o utvrđivanju popisa trećih zemalja i državnih područja iz kojih se odobrava uvoz pasa, mačaka i pitomih vretica i nekomercijalna premještanja više od pet pasa, mačaka i pitomih vretica u Uniju te obrasca certifikata za uvoz i nekomercijalno premještanje tih životinja u Uniju (priopćena pod brojem dokumenta C(2011) 9232)  Tekst značajan za EGP

text:
               03/Sv. 031

               HR

               Službeni list Europske unije

               323

         32011D0874

               L 343/65

               SLUŽBENI LIST EUROPSKE UNIJE

               15.12.2011.

      PROVEDBENA ODLUKA KOMISIJE

   od 15. prosinca 2011.
   o utvrđivanju popisa trećih zemalja i državnih područja iz kojih se odobrava uvoz pasa, mačaka i pitomih vretica i nekomercijalna premještanja više od pet pasa, mačaka i pitomih vretica u Uniju te obrasca certifikata za uvoz i nekomercijalno premještanje tih životinja u Uniju
   (priopćena pod brojem dokumenta C(2011) 9232)
   (Tekst značajan za EGP)
   (2011/874/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim u posebnim pravilima Zajednice iz Priloga A poglavlja I. Direktive 90/425/EEZ (1), a posebno uvodnu rečenicu i točku (b) njezinog članka 17. stavka 2. i članak 17. stavak 3. točku (a),
   uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenljivim na nekomercijalno premještanje kućnih ljubimaca i o izmjeni Direktive Vijeća 92/65/EEZ (2), a posebno njezin članak 8. stavak 4.,
   budući da:

               (1)

               Uredbom (EZ) br. 988/2003 utvrđuju se zahtjevi zdravlja životinja primjenljivi na nekomercijalno premještanje kućnih ljubimaca u Uniju. Psi, mačke i pitome vretice spadaju u kućne ljubimce obuhvaćene tom Uredbom.

               (2)

               Direktivom 92/65/EEZ utvrđuju se zahtjevi zdravlja životinja kojima se uređuje trgovina unutar Unije i uvoz pasa, mačaka i pitomih vretica u Uniju. Njome se predviđa da uvjeti za uvoz tih životinja moraju biti najmanje jednaki onima utvrđenim u Uredbi (EZ) br. 998/2003.

               (3)

               Zahtjevi zdravlja životinja kojima se uređuju takvi uvozi i nekomercijalna premještanja, razlikuju se ovisno o tome kakva je u trećoj zemlji podrijetla situacija u pogledu bjesnoće i o odredišnoj državi članici.

               (4)

               Uredbom 998/2003 predviđa se da psi, mačke i pitome vretice koji ulaze u države članice, osim Irske, Malte, Švedske i Ujedinjene Kraljevine, iz trećih zemalja navedenih u dijelu B odjeljku 2. ili u dijelu C njezinog Priloga II., moraju biti cijepljeni protiv bjesnoće, a ako dolaze iz ostalih trećih zemalja moraju se prije ulaza također podvrgnuti testiranju krvi na bjesnoću.

               (5)

               Uredbom 998/2003 predviđa se da do 31. prosinca 2011. psi, mačke i pitome vretice koji ulaze u Irsku, Maltu, Švedsku i Ujedinjenu Kraljevinu iz trećih zemalja navedenih u popisu u dijelu B odjeljku 2. ili u dijelu C njezinog Priloga II., moraju prije ulaza biti cijepljeni i podvrgnuti testiranju krvi na bjesnoću u skladu s nacionalnim pravilima, a ako dolaze iz ostalih trećih zemalja moraju se nakon dolaska staviti u karantenu u skladu s nacionalnim pravilima.

               (6)

               Uredbom (EZ) br. 998/2003 također se predviđa da do 31. prosinca 2011. Finska, Irska, Malta, Švedska i Ujedinjena Kraljevina u vezi s ehinokokozom, te Irska, Malta i Ujedinjena Kraljevina u vezi s krpeljima, mogu zahtijevati da ulaz pasa, mačaka i pitomih vretica na njihovo državno područje podliježe ispunjavanju određenih dodatnih nacionalnih zahtjeva.

               (7)

               Delegirana uredba Komisije (EU) br. 1152/2011 od 14. srpnja 2011. o dopuni Uredbe (EZ) br. 998/2003 Europskog parlamenta i Vijeća u pogledu preventivnih zdravstvenih mjera za kontrolu zaraze Echinococcusom multilocularisom kod pasa (3), bila je donesena kako bi se u Irskoj, Malti, Finskoj i Ujedinjenoj Kraljevini osigurala trajna zaštita zdravlja od Echinococcusa multilocularisa. Ona se primjenjuje od 1. siječnja 2012.

               (8)

               Odlukom Komisije 2004/595/EZ od 29. srpnja 2004. o utvrđivanju obrasca zdravstvenog certifikata za uvoz pasa, mačaka i pitomih vretica u Zajednicu radi trgovine (4) predviđa se da se odobrava uvoz tih životinja iz trećih zemalja navedenih u dijelu B odjeljku 2. ili u dijelu C Priloga II. Uredbi (EZ) br. 998/2003 ili u Prilogu II. Uredbi Komisije (EU) br. 206/2010 od 12. ožujka 2010. o utvrđivanju popisa trećih zemalja i njihovih državnih područja i dijelova iz kojih se odobrava unos određenih životinja i svježeg mesa u Europsku uniju te zahtjeva za veterinarsko certificiranje (5). Odlukom 2004/595/EZ također se predviđa da te životinje mora pratiti certifikat u skladu s obrascem navedenim u njezinom Prilogu.

               (9)

               Obrazac iz Priloga Odluci 2004/595/EZ je pojedinačni certifikat koji se izdaje za ulaz svakog psa, mačke ili pitome vretice koji dolaze iz treće zemlje navedene u dijelu B odjeljku 2. ili dijelu C Priloga II. Uredbi (EZ) br. 998/2003 u državu članicu.

               (10)

               Dok je taj certifikat dostatan za ulaz tih životinja koje dolaze iz trećih zemalja navedenih u Prilogu II. Uredbi (EU) br. 206/2010 u države članice osim Irske, Švedske i Ujedinjene Kraljevine, on se ne prihvaća za te životinje namijenjene za Irsku, Švedsku i Ujedinjenu Kraljevinu gdje se one nakon dolaska stavljaju u karantenu u skladu s nacionalnim zakonodavstvom.

               (11)

               Uzimajući u obzir probleme na koje nailaze neki uvoznici pri upotrebi obrasca pojedinačnog certifikata utvrđenog u Odluci 2004/595/EZ, potrebno je taj obrazac certifikata zamijeniti obrascem certifikata kojim se može obuhvatiti pošiljka koja se sastoji od više od jedne životinje.

               (12)

               U skladu s člankom 12. Uredbe (EZ) br. 998/2003 i Uredbom Komisije (EU) br. 388/2010 od 6. svibnja 2010. o provedbi Uredbe (EZ) br. 998/2003 Europskog parlamenta i Vijeća u pogledu maksimalnog broja kućnih ljubimaca određene vrste koji mogu biti predmet nekomercijalnog premještanja (6), nekomercijalna premještanja više od pet pasa, mačaka ili pitomih vretica iz treće zemlje u Uniju moraju ispunjavati zahtjeve zdravlja životinja i preglede utvrđene u Direktivi 92/65/EEZ.

               (13)

               Uzimajući u obzir činjenicu da se rizici koji proizlaze iz uvoza pasa, mačaka i pitomih vretica i iz nekomercijalnog premještanja više od pet tih životinja u Uniju ne razlikuju, primjereno je utvrditi zajednički zdravstveni certifikat za uvoz takvih životinja u Uniju i za nekomercijalno premještanje više od pet takvih životinja iz trećih zemalja navedenih u dijelu B odjeljku 2. ili dijelu C Priloga II. Uredbi (EZ) br. 998/2003 ili u Prilogu II. Uredbi (EU) br. 206/2010.

               (14)

               Radi dosljednosti i pojednostavnjenja zakonodavstva Unije, pri izradi obrazaca zdravstvenih certifikata za uvoz pasa, mačaka i pitomih vretica u Uniju moraju se uzeti u obzir zahtjevi iz Odluke Komisije 2007/240/EZ (7), kojom se predviđa da se različiti veterinarski certifikati, javnozdravstveni certifikati i certifikati o zdravlju životinja, koji se zahtijevaju za uvoz živih životinja u Uniju moraju temeljiti na standardnim obrascima veterinarskih certifikata određenim u njezinom Prilogu I.

               (15)

               Odlukom Komisije 2004/824/EZ od 1. prosinca 2004. o utvrđivanju obrasca zdravstvenog certifikata za nekomercijalno premještanje pasa, mačaka i pitomih vretica iz trećih zemalja u Zajednicu (8) utvrđuje se obrazac za nekomercijalno premještanje tih životinja iz trećih zemalja u države članice osim Irske, Švedske i Ujedinjene Kraljevine. Ovaj se obrazac certifikata može također koristiti za ulaz u ove tri države, kada takve životinje dolaze iz država navedenih u dijelu B odjeljku 2. ili u dijelu C Priloga II. Uredbi (EZ) br. 998/2003. Osim toga, ovaj se certifikat izdaje pojedinačno za ulaz svakog pojedinačnog psa, mačke ili pitome vretice u države članice.

               (16)

               U skladu s člankom 8. stavkom 2. Uredbe (EZ) br. 998/2003, kućni ljubimci moraju biti popraćeni putovnicom u skladu s obrascem utvrđenim u Odluci Komisije 2003/803/EZ od 26. studenoga 2003. o obrascu putovnice za premještanje pasa, mačaka i pitomih vretica unutar Zajednice (9), kada ulaze u državu članicu nakon privremenog premještanja iz države članice u treću zemlju ili državno područje.

               (17)

               U skladu s člankom 8. stavkom 3. točkom (a) Uredbe (EZ) br. 998/2003, kućni ljubimci koji dolaze iz država i državnih područja navedenih u dijelu B odjeljku 2. Priloga II. toj Uredbi, za koje je utvrđeno da se u njima primjenjuju pravila koja su najmanje jednaka pravilima Unije u pogledu premještanja iz trećih zemalja, podliježu pravilima utvrđenim za nekomercijalno premještanje pasa, mačaka i pitomih vretica između država članica.

               (18)

               Primjereno je da se ova Odluka primjenjuje ne dovodeći u pitanje Odluku Komisije 2004/839/EZ od 3. prosinca 2004. o utvrđivanju uvjeta za nekomercijalna premještanja mladih pasa i mačaka iz trećih zemalja u Zajednicu (10) kojom se državama članicama daje mogućnost odobravanja premještanja u njihovo državno područje pasa i mačaka koji su mlađi od 3 mjeseca i koji nisu cijepljeni protiv bjesnoće iz trećih zemalja navedenih u dijelu B odjeljku 2. ili dijelu C Priloga II. Uredbi (EZ) br. 998/2003 pod uvjetima jednakim onima utvrđenim u članku 5. stavku 2. te Uredbe.

               (19)

               Kako bi se olakšao pristup višejezičnim certifikatima, zdravstveni certifikat koji se zahtijeva za nekomercijalno premještanje pet ili manjeg broja pasa, mačaka ili pitomih vretica u Uniju trebao bi se temeljiti na standardnim obrascima utvrđenim u Odluci 2007/240/EZ.

               (20)

               Direktivom Vijeća 96/93/EZ od 17. prosinca 1996. o certificiranju životinja i proizvoda životinjskog podrijetla (11) utvrđuju se pravila koja se moraju poštovati pri izdavanju certifikata koji se zahtijevaju veterinarskim zakonodavstvom kako bi se spriječila obmanjujuća ili neovlaštena certifikacija. Primjereno je osigurati da službeni veterinari trećih zemalja primjenjuju pravila i načela koja su najmanje jednaka onima utvrđenim u toj Direktivi.

               (21)

               Primjereno je uvesti prijelazno razdoblje, kako bi se državama članicama omogućilo poduzimanje mjera potrebnih za usklađivanje sa zahtjevima utvrđenim u ovoj Odluci.

               (22)

               Odluke 2004/595/EZ i 2004/824/EZ treba stoga staviti izvan snage.

               (23)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Predmet i područje primjene
   1.   Ovom se Odlukom utvrđuje:

               (a)

               popis trećih zemalja i državnih područja iz kojih se odobrava uvoz pasa, mačaka i pitomih vretica i nekomercijalno premještanje više od pet pasa, mačaka ili pitomih vretica u Uniju, u skladu s Direktivom 92/65/EEZ, te zdravstveni certifikat za takve uvoze i nekomercijalno premještanje;

               (b)

               zdravstveni certifikat za nekomercijalno premještanje pet ili manje pasa, mačaka ili pitomih vretica u Uniju, u skladu s Uredbom (EZ) br. 998/2003.

         2.   Ova se Odluka primjenjuje ne dovodeći u pitanje Odluku 2004/839/EZ.
   Članak 2.
   Treće zemlje i državna područja iz kojih se odobrava uvoz pasa, mačaka i pitomih vretica te nekomercijalno premještanje više od pet pasa, mačaka ili pitomih vretica u Uniju i zdravstveni certifikat za takve uvoze i nekomercijalno premještanje
   1.   Države članice odobravaju uvoz pošiljaka pasa, mačaka i pitomih vretica te nekomercijalno premještanje više od pet pasa, mačaka ili pitomih vretica u Uniju, pod uvjetom da su treće zemlje ili državna područja iz kojih dolaze i bilo koje treće zemlje ili državna područja kroz koje prolaze:

               (a)

               ili navedeni u dijelu B odjeljku 2. ili dijelu C Priloga II. Uredbi (EZ) br. 998/2003; ili

               (b)

               navedene u dijelu 1. Priloga II. Uredbi (EU) br. 206/2010.

         2.   Psi, mačke i pitome vretice iz stavka 1. moraju:

               (a)

               biti praćene zdravstvenim certifikatom izrađenim u skladu s obrascem navedenim u Prilogu I., koji je popunio službeni veterinar uvažavajući smjernice u napomenama u dijelu II. tog certifikata;

               (b)

               ispunjavati zahtjeve zdravstvenog certifikata navedene u Prilogu I. za treće zemlje ili državna područja iz kojih dolaze, kako je navedeno u stavku 1. točki (a) i stavku 1. točki (b) ovog članka.

         Članak 3.
   Zdravstveni certifikat za nekomercijalno premještanje pet ili manje pasa, mačaka ili pitomih vretica u Uniju
   1.   Države članice odobravaju nekomercijalno premještanje pet ili manje pasa, mačaka ili pitomih vretica u njihovo državno područje, pod uvjetom da dolaze iz trećih zemalja ili državnih područja ili prolaze kroz treće zemlje ili državna područja koji su:

               (a)

               ili navedeni u dijelu B odjeljku 2. ili dijelu C Priloga II. Uredbi (EZ) br. 998/2003; ili

               (b)

               nisu navedeni u Prilogu II. Uredbi (EZ) br. 998/2003.

         2.   Psi, mačke i pitome vretice iz stavka 1. moraju:

               (a)

               biti praćeni zdravstvenim certifikatom izrađenim u skladu s obrascem navedenim u Prilogu II., koji je izdao službeni veterinar uvažavajući smjernice u napomenama u dijelu II. tog certifikata;

               (b)

               ispunjavati zahtjeve zdravstvenog certifikata navedene u Prilogu II. za treće zemlje ili državna područja iz kojih dolaze, kako je navedeno u stavku 1. točki (a) i stavku 1. točki (b) ovog članka.

         Članak 4.
   Prijelazne odredbe
   Tijekom prijelaznog razdoblja do 30. lipnja 2012., države članice odobravaju uvoz i nekomercijalno premještanje u Uniju pasa, mačaka i pitomih vretica koji su praćeni veterinarskim certifikatom izdanim najkasnije 29. veljače 2012. u skladu s obrascem navedenim u Prilogu odlukama 2004/595/EZ i 2004/824/EZ.
   Članak 5.
   Stavljanje izvan snage
   Odluke 2004/595/EZ i 2004/824/EZ stavljaju se izvan snage.
   Članak 6.
   Primjenljivost
   Ova se Odluka primjenjuje od 1. siječnja 2012.
   Članak 7.
   Adresati
   Ova je Odluka upućena državama članicama.

      Sastavljeno u Bruxellesu 15. prosinca 2011.

            Za Komisiju

         John DALLI

            Član Komisije

      (1)  SL L 268,. 14.9.1992., str. 54.

      (2)  SL L 146, 13.6.2003., str. 1.

      (3)  SL L 296, 15.11.2011., str. 6.

      (4)  SL L 266, 13.8.2004., str. 11.

      (5)  SL L 73, 20.3.2010., str. 1.

      (6)  SL L 114, 7.5.2010., str. 3.

      (7)  SL L 104, 21.4.2007., str. 37.

      (8)  SL L 358, 3.12.2004., str. 12.

      (9)  SL L 312, 27.11.2003., str. 1.

      (10)  SL L 361, 8.12.2004., str. 40.

      (11)  SL L 13, 16.1.1997., str. 28.
   PRILOG I.

   PRILOG II.


title: Provedbena odluka Vijeća (EU) 2017/944 od 18. svibnja 2017. o automatiziranoj razmjeni daktiloskopskih podataka u Latviji i o zamjeni Odluke 2014/911/EU

text:
               2.6.2017

               HR

               Službeni list Europske unije

               L 142/87

         PROVEDBENA ODLUKA VIJEĆA (EU) 2017/944
   od 18. svibnja 2017.
   o automatiziranoj razmjeni daktiloskopskih podataka u Latviji i o zamjeni Odluke 2014/911/EU
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 33.,
   uzimajući u obzir mišljenje Europskog parlamenta (2),
   budući da:

               (1)

               U skladu s člankom 25. stavkom 2. Odluke 2008/615/PUP dostava osobnih podataka predviđena u toj odluci ne smije se obavljati sve dok opće odredbe o zaštiti podataka navedene u poglavlju 6. te odluke ne budu provedene u nacionalnom pravu državnih područja država članica koje su uključene u tu dostavu.

               (2)

               Člankom 20. Odluke Vijeća 2008/616/PUP (3) predviđeno je da se provjera toga da je uvjet iz uvodne izjave 1. ispunjen u vezi s automatskom razmjenom podataka u skladu s poglavljem 2. Odluke 2008/615/PUP treba provesti na temelju izvješća o ocjeni koje se temelji na upitniku, ocjenjivačkom posjetu i pokusu.

               (3)

               Vijeću je predstavljeno cjelovito izvješće o ocjeni u kojem su sažeti rezultati upitnika, ocjenjivačkog posjeta i pokusa u vezi s razmjenom daktiloskopskih podataka u Latviji.

               (4)

               Donošenjem Odluke Vijeća 2014/911/EU (4) Vijeće je zaključilo da je Latvija u potpunosti provela opće odredbe o zaštiti podataka iz poglavlja 6. Odluke 2008/615/PUP i od 4. prosinca 2014. ima pravo primati i dostavljati osobne podatke na temelju članka 9. navedene odluke te je također zaključilo da je izvješće o ocjeni odobreno u skladu s člankom 25. stavkom 2. Odluke 2008/615/PUP.

               (5)

               Ovom Odlukom zamjenjuje se Odluka 2014/911/EU koju je poništio Sud Europske unije („Sud”) presudom od 22. rujna 2016. u spojenim predmetima C-14/15 i C-116/15. U toj je presudi Sud zadržao učinke Odluke 2014/911/EU do stupanja na snagu novog akta koji treba zamijeniti tu odluku. Stoga od dana stupanja na snagu ove Odluke Odluka 2014/911/EU prestaje proizvoditi učinke.

               (6)

               S ciljem osiguravanja neprekinutog zaprimanja i dostavljanja osobnih podataka na temelju članka 9. Odluke 2008/615/PUP, stupanje na snagu ove Odluke ne bi trebalo dovoditi u pitanje valjanost automatizirane razmjene podataka koju su države članice provele na temelju Odluke 2014/911/EU. Države članice koje su dobile osobne podatke na temelju Odluke 2014/911/EU trebale bi i dalje imati pravo na daljnju obradu tih podataka na nacionalnoj razini ili među državama članicama za potrebe utvrđene u članku 26. Odluke 2008/615/PUP.

               (7)

               Člankom 33. Odluke 2008/615/PUP Vijeću se dodjeljuju provedbene ovlasti s ciljem donošenja mjera potrebnih za provedbu te odluke, posebno u pogledu zaprimanja i dostavljanja osobnih podataka predviđenih tom odlukom. Budući da su ispunjeni uvjeti za pokretanje izvršavanja tih provedbenih ovlasti i da je proveden za to predviđen postupak, trebalo bi donijeti provedbenu odluku o automatiziranoj razmjeni daktiloskopskih podataka u pogledu Latvije kako bi se zamijenila poništena Odluka 2014/911/EU i toj državi članici omogućilo da nastavi primati i dostavljati osobne podatke na temelju članka 9. Odluke 2008/615/PUP.

               (8)

               Odluka 2008/615/PUP obvezujuća je za Dansku te ona stoga sudjeluje u donošenju i primjeni ove Odluke kojom se provodi Odluka 2008/615/PUP.

               (9)

               Odluka 2008/615/PUP obvezujuća je za Ujedinjenu Kraljevinu i Irsku te one stoga sudjeluju u donošenju i primjeni ove Odluke kojom se provodi Odluka 2008/615/PUP,

         DONIJELO JE OVU ODLUKU:
   Članak 1.
   Za potrebe automatiziranog pretraživanja daktiloskopskih podataka Latvija i dalje ima pravo primati i dostavljati osobne podatke na temelju članka 9. Odluke 2008/615/PUP.
   Članak 2.
   1.   Odluka 2014/911/EU prestaje proizvoditi učinke od dana stupanja na snagu ove Odluke, čime se ne dovodi u pitanje valjanost automatizirane razmjene podataka koju su države članice provele na temelju te odluke.
   2.   Države članice koje su na temelju Odluke 2014/911/EU dobile osobne podatke i dalje imaju pravo na daljnju obradu tih podataka na nacionalnoj razini ili među državama članicama za potrebe utvrđene u članku 26. Odluke 2008/615/PUP.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.
   Ova Odluka primjenjuje se u skladu s Ugovorima.

      Sastavljeno u Bruxellesu 18. svibnja 2017.

            Za Vijeće

            Predsjednik

         C. ABELA

      (1)  SL L 210, 6.8.2008., str. 1.

      (2)  Mišljenje od 5. travnja 2017. (još nije objavljeno u Službenom listu).

      (3)  Odluka Vijeća 2008/616/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 12.).

      (4)  Odluka Vijeća 2014/911/EU od 4. prosinca 2014. o pokretanju automatizirane razmjene daktiloskopskih podataka u Latviji (SL L 360, 17.12.2014., str. 28.).


title: 2012/630/EU: Provedbena odluka Komisije od 5. listopada 2012. o priznavanju zakonskog i nadzornog okvira Kanade kao jednakovrijedne zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting  Tekst značajan za EGP

text:
               06/Sv. 11

               HR

               Službeni list Europske unije

               272

         32012D0630

               L 278/17

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 5. listopada 2012.
   o priznavanju zakonskog i nadzornog okvira Kanade kao jednakovrijedne zahtjevima Uredbe (EZ) br. 1060/2009 Europskog parlamenta i Vijeća o agencijama za kreditni rejting
   (Tekst značajan za EGP)
   (2012/630/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (1), a posebno njezin članak 5. stavak 6.,
   budući da:

               (1)

               Komisija je 12. lipnja 2009. dala mandat Odboru europskih regulatora za vrijednosne papire (CESR), čije je zadaće preuzelo Europsko nadzorno tijelo za vrijednosne papire i tržišta kapitala osnovano 1. siječnja 2011. na temelju Uredbe (EU) br. 1095/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za vrijednosne papire i tržišta kapitala) (2) (ESMA), tražeći da je savjetuje u vezi s tehničkom ocjenom zakonskog i nadzornog okvira Kanade u pogledu agencija za kreditni rejting.

               (2)

               U savjetu koji je dostavila 18. travnja 2012., ESMA je predložila da se zakonski i nadzorni okvir Kanade u pogledu agencija za kreditni rejting smatra jednakim regulatornom okviru EU za agencije za kreditni rejting.

               (3)

               Prema članku 5. stavku 6. podstavku 2. Uredbe (EZ) br. 1060/2009, potrebno je ocijeniti ispunjavanje triju uvjeta kako bi se zakonski i nadzorni okvir treće zemlje smatrao jednakim Uredbi (EZ) br. 1060/2009.

               (4)

               U skladu s prvim uvjetom, agencije za kreditni rejting u toj trećoj zemlji moraju imati odobrenje za rad ili biti registrirane i biti predmet kontinuiranog učinkovitog nadzora i provedbe. Kanada ima opsežan i zakonski obvezujući okvir u pogledu agencija za kreditni rejting i korištenja kreditnih rejtinga. Nacionalni instrument 25-101 Imenovane organizacije za rejting (DRO) donesen je 27. siječnja 2012., a stupio je na snagu 20. travnja 2012. Ovim okvirom od agencija za kreditni rejting se zahtijeva registracija pri Kanadskoj organizaciji upravitelja vrijednosnih papira (CSA) te predviđa kontinuirani nadzor agencija za kreditni rejting od strane CSA. Za potrebe izvršavanja svojih nadzornih zadaća, CSA raspolaže nizom opsežnih ovlasti. CSA je ovlaštena zahtijevati pristup poslovnim knjigama, evidencijama i dokumentima koje agencija za kreditni rejting čuva kao i zatražiti druge značajne informacije, uključujući i snimke telefonskih razgovora i prijenose podataka. CSA također ima ovlasti provoditi inspekcijske preglede na licu mjesta te preglede i kontrole poslovnih knjiga i evidencija. Osim toga, CSA može pokrenuti postupak protiv agencije za kreditni rejting u slučaju povrede Nacionalnog instrumenta 25-101 uporabom svih ovlasti kojima raspolaže u slučaju kršenja zakona o vrijednosnim papirima. Između ostalog, CSA ima i ovlasti izdati nalog za opoziv dodijeljenoga statusa DRO-a imenovanoj organizaciji za rejting, nametnuti novčanu kaznu do iznosa od 1 000 000 CAD za svaki slučaj neispunjavanja zakonskih obveza te od DRO-a zahtijevati da ispravi svaki prošli slučaj neispunjavanja obveza. Sve agencije za kreditni rejting sa sjedištem u Kanadi CSA je 30. travnja 2012. registrirala kao DRO-e te su od tada predmet kontinuiranog nadzora CSA. Ontarijska komisija za vrijednosne papire koja predstavlja vodeće nadzorno tijelo u okviru CSA ima namjeru provoditi inspekcijske preglede na licu mjesta najmanje jednom u dvije godine. Sporazumom o suradnji koji sklopljen između ESME i CSA predviđena je razmjena informacija u vezi s mjerama provedbe i nadzora koje se poduzimaju u pogledu prekograničnih agencija za kreditni rejting.

               (5)

               U skladu s drugim uvjetom, agencije za kreditni rejting u toj trećoj zemlji moraju biti podložne pravno obvezujućim pravilima koja su jednaka onima navedenim u člancima od 6. do 12. Priloga I. Uredbi (EZ) br. 1060/2009. Zakonski i nadzorni okvir Kanade ispunjava ciljeve Uredbe (EZ) br. 1060/2009 u pogledu upravljanja sukobima interesa, organizacijskih procesa i postupaka kojima agencije za kreditni rejting moraju raspolagati, kvalitete kreditnih rejtinga i metodologija vezanih uz rejting, objavljivanja kreditnih rejtinga te općeg i redovitog objavljivanja aktivnosti vezanih uz kreditni rejting. Kanadski okvir stoga osigurava jednaku zaštitu u smislu integriteta, transparentnosti, dobrog upravljanja agencijama za kreditni rejting i pouzdanosti aktivnosti vezanih uz kreditni rejting.

               (6)

               U skladu s trećim uvjetom, regulatorni sustav u toj trećoj zemlji mora sprečavati utjecaj nadzornih tijela i ostalih tijela javne vlasti te treće zemlje na sadržaj kreditnih rejtinga i metodologije. U tom smislu, odjeljkom B Dodatka A Nacionalnom instrumentu 25-101 od agencija za kreditni rejting se zahtijeva osnivanje odbora koji je odgovoran za provedbu strogog i službenog postupka izdavanja i revizije metodologija, modela i ključnih pretpostavki vezanih uz rejting koje primjenjuju. Ni CSA niti bilo koje drugo tijelo javne vlasti nisu ovlašteni utjecati na taj postupak, kao ni na sadržaj kreditnih rejtinga ili metodologija vezanih uz rejting.

               (7)

               S obzirom na ispitane čimbenike može se smatrati da zakonski i nadzorni okvir Kanade u pogledu agencija za kreditni rejting ispunjava uvjete propisane člankom 5. stavkom 6. podstavkom 2. Uredbe (EZ) br. 1060/2009. Stoga bi se zakonski i nadzorni okvir Kanade trebao smatrati jednakim zakonskom i nadzornom okviru koji je uspostavljen Uredbom (EZ) br. 1060/2009. Komisija će, u suradnji s ESMA-om nastaviti pratiti razvoj zakonskog i nadzornog okvira Kanade u pogledu agencija za kreditni rejting te ispunjavanje uvjeta na temelju kojih je donesena ova odluka.

               (8)

               Mjere predviđene ovom Odlukom u skladu su s mišljenjem Europskog odbora za vrijednosne papire,

         DONIJELA JE OVU ODLUKU:
   Članak 1.
   U smislu članka 5. Uredbe (EZ) br. 1060/2009, zakonski i nadzorni okvir Kanade u pogledu agencija za kreditni rejting smatra se jednakovrijednim zahtjevima Uredbe (EZ) br. 1060/2009.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 5. listopada 2012.

            Za Komisiju

            Predsjednik

         José Manuel BARROSO

      (1)  SL L 302, 17.11.2009., str. 1.

      (2)  SL L 331, 15.12.2010., str. 84.


title: 2014/825/EU: Provedbena odluka Komisije оd 20. studenoga 2014. o utvrđivanju organizacijske strukture i načina djelovanja Europske mreže za ruralni razvoj i mreže Europskog partnerstva za inovacije i o stavljanju izvan snage Odluke 2008/168/EZ

text:
               21.11.2014

               HR

               Službeni list Europske unije

               L 334/98

         PROVEDBENA ODLUKA KOMISIJE
   оd 20. studenoga 2014.
   o utvrđivanju organizacijske strukture i načina djelovanja Europske mreže za ruralni razvoj i mreže Europskog partnerstva za inovacije i o stavljanju izvan snage Odluke 2008/168/EZ

      (2014/825/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (1), a posebno njezin članak 52. stavak 4. i članak 53. stavak 4.,
   budući da:

               (1)

               Europska mreža za ruralni razvoj osnovana je u skladu s člankom 52. stavkom 1. Uredbe (EU) br. 1305/2013 radi umrežavanje nacionalnih mreža, organizacija i uprava koje djeluju u području ruralnog razvoja na razini Unije.

               (2)

               Mreža Europskog partnerstva za inovacije („EPI”) osnovana je u skladu s člankom 53. stavkom 1. Uredbe (EU) br. 1305/2013 kako bi se pružila potpora mreži EPI za poljoprivrednu produktivnost i održivost iz članka 55. te Uredbe i omogućilo umrežavanje operativnih skupina, savjetodavnih službi i znanstvenika.

               (3)

               Stoga je potrebno donijeti pravila kojima se utvrđuje organizacijska struktura i način djelovanja Europske mreže za ruralni razvoj („EMRR”) i mreže EPI.

               (4)

               Kako bi se postigli ciljevi ruralnog umrežavanja na europskoj razini postavljeni u članku 52. stavku 2. i članku 53. stavku 2. Uredbe (EU) br. 1305/2013 te proveli zadaci koji se odnose na EMRR iz članka 52. stavka 3. i zadaci koji se odnose na mrežu EPI iz članka 53. stavka 3. te Uredbe, potrebno je osnovati Skupštinu ruralnih mreža i odrediti njezine zadatke i strukturu, u skladu s Bijelom knjigom Komisije pod naslovom „Europsko upravljanje” (2) i Komunikacijom predsjednika Komisije pod naslovom „Okvir za stručne skupine Komisije: horizontalna pravila i javni registar” (3) („okvir za stručne skupine Komisije”).

               (5)

               Skupština bi prvenstveno trebala promicati razmjenu i umrežavanje među javnim i privatnim subjektima koji djeluju u području ruralnog razvoja i inovacija za poljoprivrednu produktivnost i održivost. Trebala bi jamčiti koordinaciju između EMRR-a i mreže EPI, osigurati strateški okvir za njihov rad, uključujući tematski rad, te osigurati odgovarajuće praćenje i ocjenu tog rada. Trebala bi predložiti članove upravljačke skupine.

               (6)

               Skupština bi trebala biti sastavljena od nacionalnih ruralnih mreža, upravljačkih tijela, agencija za plaćanje, organizacija koje djeluju u području ruralnog razvoja na razini Unije, lokalnih akcijskih skupina u okviru programa LEADER, pružatelja savjetodavnih usluga u području poljoprivrede koji pružaju usluge potpore inovacijama povezane s operativnim skupinama i istraživačkih instituta koji se bave inovacijskim aktivnostima povezanima s operativnim skupinama.

               (7)

               Kako bi se zajamčila otvorena, transparentna i uravnotežena zastupljenost, članovi Skupštine koji su organizacije koje djeluju u području ruralnog razvoja na razini Unije trebali bi biti organizacije imenovane u okviru skupine za građanski dijalog o ruralnom razvoju u skladu s Odlukom Komisije 2013/767/EU (4) (dalje u tekstu „skupina za građanski dijalog o ruralnom razvoju”).

               (8)

               Kako bi se osigurala djelotvorna i učinkovita organizacija rada EMRR-a i mreže EPI, u skladu s mišljenjem Skupštine, potrebno je osnovati upravljačku skupinu ruralnih mreža i odrediti njezine zadatke i strukturu.

               (9)

               Upravljačka skupina trebala bi prvenstveno pripremati, provoditi i pratiti aktivnosti EMRR-a i mreže EPI. Trebala bi usklađivati tematski rad mreža i osigurati usklađenost rada Skupštine s radom ostalih stručnih skupina i odbora osnovanih u kontekstu ruralnog razvoja i europskih strukturnih i investicijskih fondova.

               (10)

               Upravljačka skupina trebala bi biti sastavljena od upravljačkih tijela i/ili nacionalnih ruralnih mreža, organizacija na razini EU-a koje djeluju u području ruralnog upravljanja, nacionalnih tijela nadležnih za evaluaciju programa ruralnog razvoja, pružatelja savjetodavnih usluga u području poljoprivrede i/ili istraživačkih instituta u području poljoprivrede.

               (11)

               Kako bi se između ENRR-a, mreže EPI i skupine za građanski dijalog o ruralnom razvoj održala otvorena i redovita razmjena, predsjednik i potpredsjednici skupine za građanski dijalog trebali bi imati mogućnost prisustvovati sastancima upravljačke skupine kao promatrači.

               (12)

               Trebalo bi utvrditi pravila o tome koje informacije članovi Skupštine i upravljačke skupine smiju objaviti.

               (13)

               Osobne podatke trebalo bi obrađivati u skladu s Uredbom (EZ) br. 45/2001 Europskog parlamenta i Vijeća (5).

               (14)

               Odlukom Komisije 2008/168/EZ (6) predviđena je organizacijska struktura Europske mreže za ruralni razvoj za razdoblje 2007.–2013. Tu bi Odluku stoga trebalo staviti izvan snage.

               (15)

               Mjere predviđene ovom Odlukom u skladu su s mišljenjem Odbora za ruralni razvoj,

         DONIJELA JE ODLUKU:
   POGLAVLJE I.

      PREDMET

   Članak 1.
   Predmet
   Ovom se Odlukom utvrđuje organizacijska struktura i način djelovanja Europske mreže za ruralni razvoj („EMRR”) i mreže Europskog partnerstva za inovacije za poljoprivrednu produktivnost i održivost („mreža EPI”) osnivanjem Skupštine i upravljačke skupine, određivanjem njihova sastava i zadataka te utvrđivanjem pravila njihova djelovanja.
   POGLAVLJE II.

      SKUPŠTINA RURALNIH MREžA

   Članak 2.
   Skupština ruralnih mreža
   Ovime se osniva Skupština EMRR-a i mreže EPI, dalje u tekstu „Skupština”.
   Članak 3.
   Zadaci Skupštine
   Zadaci Skupštine su prije svega:

               (a)

               promicati razmjenu i umrežavanje među javnim i privatnim subjektima koji djeluju u području ruralnog razvoja i inovacija za poljoprivrednu produktivnost i održivost;

               (b)

               jamčiti usklađenost između EMRR-a i mreže EPI;

               (c)

               osigurati strateški okvir za aktivnosti EMRR-a i mreže EPI, uključujući tematski rad;

               (d)

               osigurati odgovarajuće praćenje i ocjenjivanje aktivnosti EMRR-a i mreže EPI u odnosu na ciljeve iz članka 52. stavka 2. i članka 53. stavka 2. Uredbe (EU) br. 1305/2013 te zadataka navedenih u članku 52. stavku 3. i članku 53. stavku 3. te Uredbe;

               (e)

               predložiti glavnom direktoru za poljoprivredu i ruralni razvoj („glavni direktor”) članove upravljačke skupine.

         Članak 4.
   Članstvo u Skupštini
   1.   Skupština se sastoji od sljedećih članova:

               (a)

               nacionalne ruralne mreže iz članka 54. Uredbe (EU) br. 1305/2013 (jedan član iz svake države članice);

               (b)

               upravljačka tijela iz članka 66. Uredbe (EU) br. 1305/2013 (jedan član iz svake države članice);

               (c)

               agencije za plaćanje iz članka 7. Uredbe (EU) br. 1306/2013 Europskog parlamenta i Vijeća (7) (jedan član iz svake države članice);

               (d)

               nevladine organizacije na razini EU-a registrirane u zajedničkom Europskom registru transparentnosti koje su imenovane članovima skupine za građanski dijalog o ruralnom razvoj u skladu s Odlukom 2013/767/EU (dalje u tekstu „skupina za građanski dijalog o ruralnom razvoju”) i koje su izrazile interes za sudjelovanje u Skupštini (najviše 29 članova);

               (e)

               organizacije na razini EU-a koje predstavljaju regionalna i/ili lokalna tijela koja djeluju u području ruralnog razvoja, uključujući veze između ruralnih i urbanih područja (najviše 3 člana);

               (f)

               lokalne akcijske skupine u okviru programa LEADER iz članka 42. Uredbe (EU) br. 1305/2013 (jedan član iz svake države članice);

               (g)

               pružatelji savjetodavnih usluga u području poljoprivrede koji pružaju usluge potpore inovacijama povezane s operativnim skupinama (jedan član iz svake države članice);

               (h)

               istraživački instituti u području poljoprivrede koji se bave inovacijskim aktivnostima povezanima s operativnim skupinama (jedan član iz svake države članice).

         2.   Članove iz stavka 1. točaka (a), (b), (c), (f), (g) i (h) određuje odgovarajuća država članica.
   Članove iz stavka 1. točke (e) imenuje glavni direktor na temelju poziva na podnošenje prijava.
   3.   Tijela država članica imenuju stalne predstavnike za svaku kategoriju iz stavka 1. točaka (a), (b), (c), (f), (g) i (h).
   Organizacije iz stavka 1. točaka (d) i (e) imenuju svoje stalne predstavnike.
   4.   Imena članova Skupštine objavljuju se u Registru stručnih skupina Komisije i ostalih sličnih subjekata („Registar”) i na web-mjestima EMRR-a i mreže EPI.
   5.   Osobni podaci prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Djelovanje Skupštine
   1.   Skupinom predsjeda predstavnik Komisije. Predsjednik saziva sastanak barem jednom godišnje.
   2.   U dogovoru s Komisijom Skupština može osnovati podskupine o posebnim temama povezanima s ciljevima i zadacima EMRR-a i mreže EPI, uključujući stalne podskupine o sljedećem:

               (a)

               inovacijama za poljoprivrednu produktivnost i održivost;

               (b)

               programu LEADER i lokalnom razvoju koji vodi zajednica; i

               (c)

               evaluaciji programâ ruralnog razvoja.

         Podskupine se bave tematskim radom na temelju mandata koji je odredila Skupština.
   Skupine koje nisu stalne raspuštaju se čim ispune zadaću za koju su osnovane.
   3.   Predstavnik Komisije može pozvati stručnjake koji nisu članovi Skupštine, a stručni su u području uvrštenom na dnevni red, da sudjeluju u radu Skupštine ili podskupina na ad hoc osnovi.
   4.   Članovi Skupštine te pozvani stručnjaci i promatrači poštuju obvezu čuvanja profesionalne tajne koja je propisana Ugovorima i pripadajućim provedbenim pravilima te pravila Komisije o sigurnosti povezanih sa zaštitom povjerljivih podataka EU-a iz Priloga Odluci Komisije 2001/844/EZ, EZUČ, Euratom (8). U slučaju kršenja tih obveza Komisija poduzima odgovarajuće mjere.
   5.   Sastanci Skupštine i njezinih podskupina održavaju se u prostorima Komisije, osim ako predsjednik odluči drugačije. Komisija osigurava usluge tajništva. Dužnosnici Komisije zainteresirani za rasprave smiju prisustvovati sastancima Skupštine i njezinih podskupina.
   6.   Skupština donosi svoj poslovnik na temelju standardnog poslovnika za stručne skupine koji je donijela Komisija.
   7.   Komisija objavljuje svu relevantnu dokumentaciju (kao što su dnevni redovi, zapisnici i podnesci sudionika) o aktivnostima Skupštine uključujući ih u Registar ili s pomoću linka iz Registra na posebno web-mjesto.
   8.   Rad Skupštine koordinira se s radom ostalih stručnih skupina i odbora osnovanih u kontekstu građanskog dijaloga o ruralnom razvoju i u kontekstu Uredbe (EU) br. 1303/2013 Europskog parlamenta i Vijeća (9) te uredbi za pojedine fondove u smislu te Uredbe.
   Članak 6.
   Naknada troškova
   1.   Članovi Skupštine ne primaju naknade za svoje usluge.
   2.   Komisija nadoknađuje putne troškove i dnevnice članova Skupštine nastale zbog sudjelovanja na sastancima Skupštine, uključujući podskupine, u skladu s važećim propisima Komisije.
   3.   Troškovi iz stavka 2. nadoknađuju se u okviru raspoloživih sredstava dodijeljenih u okviru godišnjeg postupka raspodjele sredstava.
   POGLAVLJE III.

      UPRAVLJAČKA SKUPINA RURALNIH MREžA

   Članak 7.
   Upravljačka skupina ruralnih mreža
   Ovime se osniva upravljačka skupina EMRR-a i mreže EPI, dalje u tekstu „Upravljačka skupina”.
   Članak 8.
   Zadaci Upravljačke skupine
   Zadaci Upravljačke skupine su prije svega:

               (a)

               pripremati, provoditi i pratiti aktivnosti EMRR-a i mreže EPI u skladu sa strateškim okvirom koji osigurava Skupština;

               (b)

               koordinirati tematski rad u skladu s okvirom koji osigurava Skupština i pratiti njegovu provedbu;

               (c)

               provoditi stalnu procjenu djelotvornosti i učinkovitosti aktivnosti EMRR-a i mreže EPI;

               (d)

               osigurati koordinaciju rada Skupštine s radom ostalih stručnih skupina i odbora osnovanih u kontekstu građanskog dijaloga o ruralnom razvoju i u kontekstu Uredbe (EU) br. 1303/2013 Europskog parlamenta i Vijeća te uredbi za pojedine fondove u smislu te Uredbe;

               (e)

               izvješćivati Skupštinu o svojim aktivnostima.

         Članak 9.
   Članstvo u Upravljačkoj skupini
   1.   Upravljačka skupina sastoji se od sljedećih članova Skupštine:

               (a)

               upravljačka tijela i/ili nacionalne ruralne mreže (jedan član iz svake države članice);

               (b)

               organizacije na razini EU-a iz članka 4. stavka 1. točaka (d) i (e) (najviše 12 članova);

               (c)

               nacionalna tijela nadležna za evaluaciju programa ruralnog razvoja (najviše 4 člana);

               (d)

               pružatelji savjetodavnih usluga u području poljoprivrede i/ili istraživački instituti u području poljoprivrede iz članka 4. stavka 1. točaka (g) i (h) (najviše 4 člana).

         2.   Članove Upravljačke skupine imenuje glavni direktor na prijedlog Skupštine, uzimajući u obzir geografsku i tematsku raznolikost članova EMRR-a i mreže EPI, te na osnovi dobrovoljnog preuzimanja obveze predloženih članova.
   Za svaku od kategorija iz stavka 1. Skupština može predložiti rotaciju članova Upravljačke skupine.
   3.   Glavni direktor može zamijeniti člana Upravljačke skupine na prijedlog Skupštine u sljedećim slučajevima:

               (a)

               ako se povuče iz Upravljačke skupine;

               (b)

               ako ne određuje redovito predstavnike koji će sudjelovati na sastancima Upravljačke skupine;

               (c)

               ako više nije u mogućnosti učinkovito pridonositi zadacima Upravljačke skupine;

               (d)

               ako ne poštuje obveze neobjavljivanja informacija obuhvaćenih obvezom čuvanja profesionalne tajne iz članka 339. Ugovora o funkcioniranju EU-a.

         4.   Predsjednik i potpredsjednici skupine za građanski dijalog o ruralnom razvoju mogu sudjelovati na sastancima Upravljačke skupine kao promatrači.
   Članak 10.
   Troškovi djelovanja i sastanaka Upravljačke skupine
   Članci 5. i 6. primjenjuju se mutatis mutandis na troškove djelovanja i sastanaka Upravljačke skupine.
   POGLAVLJE IV.

      ZAVRŠNE ODREDBE

   Članak 11.
   Stavljanje izvan snage
   Odluka 2008/168/EZ stavlja se izvan snage.
   Članak 12.
   Stupanje na snagu
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Bruxellesu 20. studenoga 2014.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 487.

      (2)  Bijela knjiga komisije – Europsko upravljanje, 25. srpnja 2001., COM(2001) 428 završna verzija.

      (3)  Komunikacija predsjednika Komisije – „Okvir za stručne skupine Komisije: horizontalna pravila i javni registar”, 10. studenoga 2012., C(2010) 7649 završna verzija.

      (4)  Odluka Komisije 2013/767/EU оd 16. prosinca 2013. o utvrđivanju okvira za građanski dijalog o pitanjima koja se odnose na zajedničku poljoprivrednu politiku i stavljanju izvan snage Odluke 2004/391/EZ (SL L 338, 17.12.2013., str. 115.).

      (5)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca s obzirom na obradu osobnih podataka od strane institucija i tijela Zajednice i slobodnom kretanju takvih podataka (SL L 8, 12.1.2001., str. 1.).

      (6)  Odluka Komisije 2008/168/EZ od 20. veljače 2008. o uspostavi organizacijske strukture Europske mreže za ruralni razvoj (SL L 56, 29.2.2008., str. 31.).

      (7)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).

      (8)  Odluka Komisije 2001/844/EZ, EZUČ, Euratom od 29. studenoga 2001. o izmjeni njezina unutarnjeg Poslovnika (SL L 317, 3.12.2001., str. 1.).

      (9)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).


title: Provedbena odluka Komisije (EU) 2015/975 оd 19. lipnja 2015. o mjeri zabrane stavljanja na tržište udarne bušilice koju u Španjolsku uvozi HIDALGO'S GROUP, Španjolska, koju je Španjolska poduzela u skladu s Direktivom 2006/42/EZ Europskog parlamenta i Vijeća (priopćeno pod brojem dokumenta C(2015) 4086) (Tekst značajan za EGP)

text:
               23.6.2015

               HR

               Službeni list Europske unije

               L 157/96

         PROVEDBENA ODLUKA KOMISIJE (EU) 2015/975
   оd 19. lipnja 2015.
   o mjeri zabrane stavljanja na tržište udarne bušilice koju u Španjolsku uvozi HIDALGO'S GROUP, Španjolska, koju je Španjolska poduzela u skladu s Direktivom 2006/42/EZ Europskog parlamenta i Vijeća

         (priopćeno pod brojem dokumenta C(2015) 4086)

   (Tekst značajan za EGP)
   EUROPSKA KOMISIJA,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima i o izmjeni Direktive 95/16/EZ (1), a posebno njezin članak 11. stavak 3.,
   budući da:

               (1)

               Španjolska je obavijestila Komisiju o mjeri zabrane stavljanja na tržište udarne bušilice, tipa Dayron/70000, koju u Španjolsku uvozi HIDALGO'S GROUP, Španjolska.

               (2)

               Udarna bušilica ima oznaku CE, u skladu s Direktivom 2006/42/EZ.

               (3)

               Razlog za poduzimanje mjere bila je neusklađenost udarne bušilice s osnovnim zdravstvenim i sigurnosnim zahtjevima iz Priloga I. Direktivi 2006/42/EZ, točkama 1.3.2. – Rizik od puknuća tijekom rada, 1.7.3. – Označivanje strojeva i 1.7.4.2. – Sadržaj uputa, jer alat nije zadovoljio na ispitivanju izdržljivosti pri kojem je puknuo okvir, zbog čega postoji opasnost od posjekotina i/ili pristupa aktivnim dijelovima.

               (4)

               Španjolska je obavijestila distributera i uvoznika o nedostacima. Uvoznik je dobrovoljno poduzeo potrebne mjere za uklanjanje neusklađenog proizvoda s tržišta.

               (5)

               Dostupnom dokumentacijom, izraženim mišljenjima i mjerama koje su poduzele uključene stranke potvrđeno je da udarna bušilica tipa Dayron/70000 ne ispunjava osnovne zdravstvene i sigurnosne zahtjeve iz Direktive 2006/42/EZ. Stoga je primjereno smatrati mjeru koju je poduzela Španjolska opravdanom,

         DONIJELA JE OVU ODLUKU:
   Članak 1.
   Mjera zabrane stavljanja na tržište udarne bušilice tipa Dayron/70000, koju u Španjolsku uvozi HIDALGO'S GROUP, Španjolska, koju je poduzela Španjolska, opravdana je.
   Članak 2.
   Ova je Odluka upućena državama članicama.

      Sastavljeno u Bruxellesu 19. lipnja 2015.

            Za Komisiju

         Elżbieta BIEŃKOWSKA

            Članica Komisije

      (1)  SL L 157, 9.6.2006., str. 24.